(1852) Dit ghevechte deurde alsoo Meer dan een langhe myle .Doen lieten syse te dier wyle Met ghemacke varen te hande By graeven ghebot van Vianden Ende van Breda , die ' t hem rieden .Doen keerde al ' t volck , hoordick bedieden , Wederomme te Grimberghen waert , Ende veurden met hem in die vaert Haere ghevanghenen , dat segge ick u , Ende grooten roof , die sy nu Hadden ghewonnen tyen tyden , Van peerden , orssen ende rossyden , Ende van andren goede mede , Dat sy deylden daer te stede Onder hen wel vriendelicke .